
Apesar cu Eman a kita BBO pa Valero y duna 
belasting preferencial .... 


MIKE EMAN NO TIN SOLUCION 
Y VALERO A ANUNCIA 
SUSPENSION Dl OPERACION 

Mike Eman na 2009: "BBO y Nel ta culpabel y mi tin solucion" 

Mike Eman na 2012: "Mi no tin solucion" 

STA. CRUZ — Na aña 2009 Mike Eman a considera e 
suspension di refineria un crisis economico. E tempo ey Mike 
Eman a critica Nel Oduber y MEP y a culpa e BBO cu a 
causa e ciere di Valero. Unavez den Gobierno Mike Eman 
a kita e BBO pa Valero y a acomoda Valero cu un belasting 
preferencial. A haci un 'settlement agreement' cu Valero 
sin ningun garantia ni pa e existencia di e refineria ni pa 
empleadonan. Kico Mike Eman tin di bisa pueblo awe? Awe 
na 2012 no tin BBO, y dicon Valero ta cera? Mike Eman ta 
un politico oportunista? El'a hunga cu dolor di empleadonan 
na 2009, gañandonan cu e tin solucion! Awe Mike Eman ta 
bisa cu e no tin solucion y cu tur loke el'a papia na 2009 ta 'joke m’a haci' ? Nel 
Oduber a bisa ayera cu e ta sinti alivio awor, pasobra el'a carga e culpa di e ciere 
y na 2009 pueblo a kere Mike Eman. Awe pueblo ta realiza cu no ta Nel Oduber 
a perhudica Valero. Nel Oduber a bisa: ' Pa papiado di berdad no tin stoel'... Mi 
tabata sincero cu pueblo, pero pueblo a prefera di kere den AVP. 



GOBIERNO Dl AVP A MANIPULA HENTER PARLAMENTO 



A sconde informacion 
di Valero pa pasa 
presupuesto irealistico 


URGENTE !!!!!!! 

Ta pidi clientenan pone atencion: 

ELMAR ta anuncia cu diahuebs awor lo tin interupcion di 
coriente den varios bario 


Candela feroz ta destrui 
El Louvre, Witec y tambe 
parti di Antraco 



Un Hulandes haya 
morto den su kamber 



Aruba Bank ta introduci 
‘Text Banking Touch & GO’ 



Un manera inovativo y facil pa ta al tanto di bo 
cuentanan bancario ora bo ta on-the-go 


Buying BlackBerry® Apps 
just got easier! 

Log on to BlackBerry App World ™, select an app, then choose "Bill Through Digicel" 
to buy the app with your Digieel credit. Call 145 for more info. 

Only for Digicel Customers. 

digicelaruba.com 
Terms & conditions apply 




The Bigger, Better Network. 

Un Hulandes haya 
morto den su 
kamber 



STA. CRUZ 
Diadomingo anochi pa 
mas o menos 10’or a 
drenta un informe cu 
na un apartamento na 
Bloemond, un persona 
lo ta cera den su cas, 
su auto tey pero e no 
ta habri porta. Mesora 
a yama polis. Ora polis 
a yega a logra habri e 
porta y a topa e homber 
drumi riba su cama cu 
television cendi y no 


tabata duna señal di 
bida. Mesora a manda 
pidi un ambulance pa 
check mas leu y berdad 
e homber a fayece. Dr. 
Kieviet a constata morto 
di e meneer Hulandes 
A.H. kende Diasabra 
anochi a yega for di 
Corsou. Aparentemente 
tabatin basta ora caba 
morto. Un palabra di 
condolencia na famia di 
e fayecido. 


Mike Eman y De Meza ta culpabel di ciere di e refineria 


Baba Herde ta un 
mentiroso, calumn iador, 
deshonesto y sinberguenza 


Ta AVP a festeha na 2009 e ciere di e refineria y a 
hunga cu dolor di empleado 



STA. CRUZ- ReneBaba 
Herde ta un calumniador. 
Ayeramerdia den su 
desesperacion via di 
Canal 90, el'a fomenta 
mentira, ora cu el'a bisa 
cu e radio di Sta. Cruz 
o sea Edmond Croes 
tabata festehando e ciere 
di e refineria. Esaki ta 
completamente inventa 
pa Baba. Na ningun 


momento Edmond Croes 
a hunga cu dolor di 
empleadonan y henter 
pueblo sa esaki bon cla. 
Loke si a bin sali na cla 
ta e mentira cu AVP a 
propaganda na 2009. 
A acusa MEP di e ciere 
di Valero, tirando culpa 
ariba BBO. Porfin ayera 
pueblo a realiza cu tur 
loke Mike Eman a bisa na 
2009 tabata palabranan 
oportunista pa asina 
saca probecho politico di 
e situacion. Mike Eman a 
logra tambe cu mentira pa 
asina gana un eleccion. E 
instigacion tabata masha 
pisa contra MEP y Nel 
Oduber. Awe pueblo ta 
realiza con mentiroso, 
gañado, deshonesto 


y sinberguenza Baba 
Harde ta. Ki mishi Baba 
ta yama Canal 90 y purba 
na instiga pueblo contra 
e hechonan concrecto 
cu Edmond Croes 
tabata señala? Edmond 
Croes a bay mas leu di 
draai bek tapenan unda 
Eman tabata papia su 
soketadanan na aña 
2009 y tabata culpa 
BBO. Awe AVP a kita 
BBO, dicon Valero ta 
cera toch? Baba, si bo 
no ta mentiroso, si bo 
no ta gañado, si bo no 
ta deshonesto y si bo no 
ta sinberguenza, splica 
dicon boso a abusa di 
NEL gañando hunto cu 
Valero ariba BBO. 


Accidente na Sta. Cruz 



STA. CRUZ - Dialuna 
madruga a sosode un 
accidente na altura di sede 
di MEP na Santa Cruz. Un 
Toyota shinishi a perde 
control y a bay ranca un palo 
di luz pa despues drenta un 
cura di cas. Finalmente el’a 
bay pega e auto den un cas 
bandona. E chauffeur di e 
auto ta sali ileso pero tabata 
basta spanta. E daño material 
si tabata basta hopi. Polis a 
presenta y presencia di Elmar 
a ser rekeri pa bin atende cu e 
situacion di e palo di luz. 

Berdad a sali na cla 

AVP a kita BBO 
pa Valero, dicon 
Valero ta cera? 

Partido AVP tin cu splica pueblo di 
su mentira di eleccion 2009 


Hoben burachi hopi fastioso 
contra polisnan 


STA. CRUZ 
Diadomingo pa 3.26, 
durante patruya den e 
lugar di parkeer di Señor 
Froggs, polis a para un 
Geo Tracker color di oro, 
como cu den e jeep chikito 
tabatin 7 persona adulto. 
E chauffeur no por a 


mustra un rijbewijs valido. 
Takelwagen di Papito 
tambe tabata na e sitio 
y a hiba e jeep warda di 
polis. E chauffeur a sigui 
haci fastioso y a wordo 
manda for di e sitio, pero 
el’a bira hopi agresivo. 
Polis a constata cu e 


tabata fuertemente bou 
di influencia di alcohol. 
Polisnan a detene e 
chauffeur cu a resulta di 
ta W.M. naci na Hulanda 
di 21 aña y a hibe warda 
di Shaba. E jeep a wordo 
entrega na su doño. 


STA. CRUZ - Awe 
mainta e partido 
moribundo AVP tin un 
conferencia di prensa. 
E unico cos cu nan por 
haci ta yora nan pena 
y dolor. Ningun hende 
kier tende di AVP mas. 
Porfin e berdad a sali. 
Partido AVP a insitiga 
y probecha di un hecho 
noble cu MEP a introduci, 
esta belasting di BBO 
Export ariba Valero. Nan 
a culpa e BBO cu Valero 
a cera y ora nan a gana 
eleccion nan a elimina 
e BBO di Valero. Awe 


mainta envez cu nan bin 
critica y bolbe cuminza 
haya atake di yoramento 
ariba "8 aña", lo ta bon 
pa nan splica pueblo: 
AVP A KITA BBO Y 
DICON VALERO TA 
CERA? Esaki ta mustra 
con chikito y estupido e 
mentalidad di e partido 
ta. Valero a baha e planta 
y awor ta ora pa AVP 
baha tambe! Bay bo 
cas y laga gobernacion 
pa hende drechi cu si 
kier traha pa progreso di 
pueblo. 


Security ta gara ladron 
den accion riba e 
parkinglot di Hyatt Hotel 

STA. CRUZ - Dialuna 
madruga pa mas o 
menos T or, Security 
atento a topa un hoben 
ta horta na un auto den 
e parkinglot di Hyatt. 
Mesora e security a 
actua, nan a gar’e y hib’e 
den lobby, pa warda riba 
polis, kendenan a detene 
y a transporte pa Warda 
di Shaba. 




Polisnan ta para fiesta, pa evita 

br ngamento 


STA. CRUZ—Diadomingo 
pa 3:41, Central ta haya 
informacion cu tin un 
pelea na un nightclub. Na 
yegada polisnan a mira 
cu ta necesario pa sera e 
negoshi y a pidi refuerzo. 


For di warda di Noord, 
polisnan a haya e refuerzo 
necesario.Na yegada 
nan a papia cu e polis na 
e sitio, kende ta bisa cu 
un rato prome un mucha 
homber kier a bringa 


cune. Hoben a wordo 
gescual debidamente 
riba su comportacion y 
manda for di e sitio. Polis 
a para e fiesta pa evita 
mas enfrentamento. 


Cashi di 
coriente di 
Elmar ta 
explota 

STA. CRUZ-Diadomingo 
oa 7:02, un persona a 
yama warda di polis y 
bisa cu un rato prome 
un kashi di coriente di 
Elmar a explota y un parti 
di Madiki ta sin coriente. 
Polis a bay na e sitio 
pa controla un ke otro. 
A resulta cu un trata di 
kashi di coriente cu ta te 
ariba di e palo di luz. Na 
e sitio, polis a topa tambe 
un homber basta burachi 
y el’a bisa cu e ta biba na 
Mahuma. Cu permit di 
Central, Polisnan a hibe 
su cas. 


Habitante ta 
haya windbuks 
dilanti su cas 

STA. CRUZ -- Diadomingo 
08.58, un persona yama M.C. 
a yama warda di polis y bisa cu 
el a haya un arma di candela 
riba caya. Patruya a bay na e 
sitio den Caya Frere Henricus 
y a topa cu e arma. Polis a 
papia cu e señora, kende a bisa 
cu el a haya e pistol tras di un 
wasmachine dilanti su cas. Polis 
a mira cu ta trata di un windbuks 
pistol y a confisca e arma. 


Di mi ta mas 
grandi 

y mas baratal 


Pa weekend Fl.295,= 
Pa dia 265,= 



Servicio nobo di SERLIMAR 
bakinan di 30 yarda 



SERLIMAR 

Kockstraat 4, San Nicolas 
Tel.: 5845080 / Fax: 5843255 
E: infotcbserlimar.ora 


BanTene Aruba Limpi l©s Por! 

Candela feroz ta destrui El Louvre, Witec y 

tambe parti di Antraco 



STA. CRUZ - Dialuna 
atardi un poco despues 
di 3’or di atardi a drenta 
un informe di un candela 
grandi bandadi Oranjestad 
Laundry. Mesora a 
manda pidi Brandweer. 
For di distancia por a mira 
e candela feroz aki. Na 
yegada a bin comprende 
cu e candela a cuminsa 
den El Louvre Witec y 
a yega Antraco te cu su 
deposito tambe a kima. 
Di tur post di Brandweer 
a bin na e sitio pa yuda 
combati e candela. A 
manda pidi asistencia di 
tur polis cu tabata na cas 
liber. A cera tur caminda 
den cercania di e candela. 
A evacua tur negoshi den 
cercania. Despues di 
casi 2 ora Brandweer a 
logra controla y domina 
e candela, pero te den 
oranan di anochi ainda 
Brandweer ta trahando 
pa ta sigur cu e no lo 
por lanta cabez. Pa 8’or 
nan a cuminsa habri e 
camindanan cera. A habri 
L.G. Smith Boulevard y 
algun cu ta mas leu, e 
camindanan mas cerca 
polis a mantene cera pa 
asina Brandweer por haci 
su trabao debidamente. 

GOBIERNO Dl AVP A MANIPULA HENTER PARLAMENTO 

A SCONDE INFORMACION Dl VALERO PA 
PASA PRESUPUESTO IREALISTICO 



STA. CRUZ -- Gobierno 
di AVP a tuma tur 21 
parlamentario haci den 
Parlamento”, segun Evelyn 
Wever-Croes, lider di 
MEP. Pa mas di 3 siman 
parlamentarionan y gobierno 
a debati den parlamento riba 
un presupuesto cu prome 
cu el’a yega parlamento 
caba, a carga e sello di 
irealistico. Durante debate 
e lider di MEP a puntra 
Minister de Meza na mas 
di un ocasion, si e mester 
ahusta e pronosticonan 
pa entrada di pais Aruba e 
aña aki, pero Mike de Meza 
a bisa cu Valero no ta bay 
cera; tur cos ta bay segun 
plan y no mester ahusta e 
entradanan. E presupuesto 
tin un buraco di 270 miyon, 
pero esey ta si e refineria 
draai normal henter aña. E 
presupuesto a keda aproba 
2’r di madruga diabierna y 
apenas 8 ora despues ya 
Prome Minister Mike Eman 
a yama un conferencia di 
prensa pa anuncia cu e 
siman aki Valero lo tuma 
un decision. “Mike Eman 
no por bin bisa mi cu 2’or 
di madruga, ora el’a caba 
di chercha oposicion y 
insulta oposicion, e no 
tabata sa esaki! Es mas, 
dialuna mainta:.29 am. e 
anuncio a sali di Valero 
cu ta bay baha e planta y 
suspende operación. Mike 
Eman no por bin gañami cu 
e no tabata sa esey caba 
diabierna! E no por bin gaña 
ningun hende cu e noticia 
a sorprende awe mainta! 
Pues, e tabata sa masha 
bon y kier a pura rush e 
presupuestoden Parlamento 
te 2’or di madruga, pa 
despues e bin cu e noticia 
cu Valero ta bay shutdown. 


Minister Presidente, Mike 
Eman y Minister Mike de 
Meza a manipula cu henter 
parlamento. Por lo menos 
MEP a vota CONTRA e 
presupuesto, pero esnan 
cu a sostene e presupuesto 
awor mester ta sinti nan 
mucho mas ‘tuma haci’ pa 


Mike & Mike! E fraccion di 
AVP no tabata tin opción, 
pero mi ta supone cu Andin 
Bikker, Marisol Lopez- 
Tromp, Mervin Wyatt-Ras 
awor mester ta sinti nan 
tuma haci, pasobra gobierno 
a haci promesa na nan 
den e presupuesto, pa nan 


sostene e presupuesto y 
awor nan ta realiza cu locual 
nan a haya di gobierno no 
por ni bira realidad, pasobra 
e placa cu lo drenta e aña 
aki lo ta mucho mas abao 
cu premira. Tur e situacion 
aki ta haci cu e presupuesto 
2012 no tin validz. Mi ta 


sigur cu e mayoria di e 
parlamentarionan lo NO 
a vota na favor, sabiendo 
loke nos a haya sa apenas 
algun ora despues. MEP lo 
exigi un reunion pa debati 
riba e tema aki”, segun lider 
di MEP, mr. Evelyn Wever- 
Croes. 


TexfBanking 

^ Touch & G O 


manda un sms pa 7777 y: 

Check bo saldo di cuenta coriente ofdi spar 
Check bo saldo riba ArubaCardy credit card 
Ricibi un lista di tur nos ATM’sy nan localidad 
Ricibi tips valioso 

MOCION Dl MEP PA SUBSIDIO 
NA VELDNAN Dl FUTBOL Dl 
GASTO Dl CORIENTE BARI FO”l 
MESA DOOR Dl AVP 



STA. CRUZ 
Den reunion di 
Parlamanento dia 13 di 
maart 2012, Arondino 
Croes, den nomber 
di MEP a presenta un 
moción payudaveldnan 
di futbol cu un subsidio 
pa cu gasto di coriente. 
Considerando cu e 
gastonan di coriente ta 
un peso hopi grandi riba 
veldnan di futbol y cu 
Gobierno y ELMAR na 
Februari di e aña aki a 
lanta expectativa cerca 
e clubnan di futbol na 
Aruba cu lo aproba un 
subsidio na e clubnan 
pa cubri parti di e 
gastonan di coriente, 
cu ta hopi halto, esaki 
a crea hopi speranza 
cerca deportistanan. 
Lamentablemente a 
resulta despues cu 
Gobierno no tabata tin 
e intencion pa hunto cu 
ELMAR cubri parti di e 
gastonan di coriente, 


sino cu ta un estudio 
lo ta haciendo. Tambe 
ta asina cu Lotto pa 
Deporte ya no ta duna 
subsidio mas pa cubri 
material pa e clubnan, 
di por ehempel bala di 
futbol, net, limpieza di 
tereno, y cu gastonan 
di coriente ta asina pisa 
cu por pone e deporte 
aki na peliger. Y pesey 
MEP a urgi gobierno 
pa subsidia gastonan 
di coriente di clubnan 
di futbol, y di e forma 
aki stimula e deporte 
aki. Lamentablemente 
e moción aki a wordo 
rechaza pa AVP, y 
asina AVP a demostra 
claramente cu e ta 
CONTRA sosten 

na nosa clubnan 
deportivo. Ya aña pasa 
Evelyn Wever-Croes 
den nomber di MEP a 
presente un moción 
pa vries e prijsnan di 
coriente pa entre otro 


clubnan deportivo, pa 
tur e aumentonan no 
afecta e funcionamento 
di e clubnan y no 
afecta practicamento 
di deporte. E tempo 
ey tambe AVP a vota 
contra, sin ningun 
argumento. AVP a 
bisa cu aparentemente 
tin un plan cla caba 
di gobierno basta 
bieu, pa atende cu e 
asunto aki. Pesey nan 
a vota contra, pero 
tur hende sa cu e 
planes di e gobierno 
aki, especialmente di 
Minister di Deporte, 
Richard Visser, ta 
planes cu nunca ta mira 
luz di dia. Kico di malo 
tin pa sostene e moción 
aki, si ya e ta den plan? 
Pero asina mes AVP a 
vota contra, a base di 
argumentonan fofo. 
MEP lo no descansa 
te ora e deseo aki bira 
realidad. 


CERTIFICADO PA 
STUDIANTENAN Dl STUDENT 
COUNCIL Dl HOSPITALIDAD Y 
TURISMO Dl EPI 



STA. CRUZ - E Student 
Council di e sector 
Hospitalidad y turismo di 
EPI ta existi ya caba pa 
6 aña y parti di nan tarea 
ta pa haci trabaonan 
voluntario na diferente 
evento of fundacion aki na 
Aruba. Mas cu claro nan 
ta duna un man tambe na 
loke ta trata e indrustria 
di turismo di Aruba. 
Ariba Diabierna ultimo 
den un evento ameno 
cu tur e miembro nan, a 
tuma lugar entregamento 
di certificado na 
studiantenan cu a hasi 
trabou voluntario den 
ultimo temporada. Pa 
cuminsa, srta. Sjeidy 
Feliciano, PR&Corporate 
Communication 
Specialist di Aruba 
Tourism Authority a 
haci entregamento 
di certificado na e 
studiantenan cu a haci 
trabao voluntario pa e 
evento di Aruba Music 
Explosion.Emiembronan 
tabata lo siguiente: Jair 


Frank, Daisyree Hassel 
y Ludmila Geerman. 
Tambe srta. Feliciano a 
haci entrega pa e evento 
di World Tourism Day. 
E miembro nan tabata 
lo siguiente: Raysa 
Ashby, Daisyree Hassel, 
Arantxa Maduro, Monica 
Franken, Ghislaine 
Francisco y Miosotis 
Tromp. Por ultimo tabata 
presente srta. Natasha 
Wever, representante di 
Ministerio Di Turismo cu a 
haci entrega di certificado 
pa e evento di Tourism 
Summit. E miembro nan 
tabata lo siguiente: Jair 
Frank, Daisyree Hassel, 
Pierre Koolman, Rashym 
Hirschfeld, Arantxa 
Maduro y Jonaila 
Luydens. Por ultimo 
Student Council kier a 
manda un palabra di exito 
na tur su miembronan cu 
a ricibi un certificado. 
Hopi exito den boso 
estudio y sigui traha pa e 
bienestar di nos industria 
turistico. 



We are the answer!! 


'uick Cash? 


QCA Metals 


Located at Jucuri 66, Sta Cruz - Tel: 585-6558 


14K - 66.00 Fls. 
18K - 81.00 Fls. 


? Open: Monday to Saturday from lOam to 7pm 

MEP TA PROFUNDAMENTE 
CONMOVI CU DECISION Dl 
VALERO PA BAHA E PLANTA 


“NOS PENSAMENTO Y ORACION TA CU E FAMIANAN 
Dl ESNAN CU TA TRAHA NA E REFINERIA 



STA. CRUZ - Den 
conferencia di prensa 
di MEP, lider di MEP 
Evelyn Wever-Croes a 
expresa su preocupacion 
y convivencia cu e mama 
y tatanan di famia cu 
ta labora na e refineria. 
Ta un situacion masha 
insigur y dificil. “Nos ta 
den un situacion mescos 
cu na 2009 cu net dilanti 
porta di eleccion Valero a 
baha e planta. E tempo ey 
a yame un SHUTDOWN. 
E noticia ta tristo y mi 
ta lamenta cu esaki ta 
pasando. Mi ta desea e 
famianan di esnan cu ta 
traha den e refineria hopi 


forza. Mi ta lamenta awe 
cu fraccion di AVP den 
Parlamento a rechaza 
nos mocion presenta na 
Mei 2010, pa traha un 
fondo especial pa duna e 
trahadornan un sosten si 
e planta cera. E tempo ey 
gobierno mester a haya 
200 miyon di Valero, y 
Valero mester a haya 76 
miyon bek di gobierno. 
Nos a propone pa di e 
sumanan ey traha un 
fondo pa e trahadornan. 
Lamentablemente e 
fraccion di AVP a vota 
CONTRA e mocion aki, 
cu awe por a duna e 
famianan poco alivio. 
Te awe no ta conoci ki 
motibo AVP tabata tin 
pa vota contra. Un cos 
si ta sigur, gobierno a 
usa e fondonan ey pa 
sigui viaha, sigui fiesta y 
sigui paga coordinador. 
Awe esey siquiera por 
tabata un consuelo pa e 
trahadornan. Nos lo sigui 
vigila e situacion y nos lo 
intensiva nos contactonan 


cu paisnan den regio. 
Maske gobierno no kier 
acepta e man cu nos 
ta extende pa yuda 
den esaki, nos ta sigui 
toch. Pasobra nos no ta 
haci’e pa Mike Eman ni 
pa AVP, nos ta haci’e pa 
Aruba. Nos ta bay pidi un 
reunion den Parlamento 
tambe, pa asina discuti 
e tema aki mas pronto 
posibel y e futuro di e 
trahadornan. Tambe nos 
ta exigi di gobierno cu e 
ta ‘freeze’ su maneho di 
dunamento di permiso, 
pasobra awor nos mester 
concentra riba esnan 
cu a y por perde trabao. 
Riba tur esnan cu ta biba 
na Aruba, esnan cu a 
nace aki y esnan cu no a 
nace aki. NAN mester ta 
nos prioridad awor. Nos 
prioridad no mester ta pa 
trece mas hende for di 
exterior awor, si nos no 
por garantiza e bienestar 
di esnan cu ta aki awor 
aki”, segun lider di MEP, 
mr. Evelyn Wever-Croes 


URGENTE !!!!!!! 

Ta pidi clientenan pone atencion: 

ELMAR TA ANUNCIA CU 
DIAHUEBS AWOR LO TIN 
INTERUPCION Dl CORIENTE 
DEN VARIOS BARIO 



STA. CRUZ - Door di 
un equibocacion Elmar 
a anuncia cu awe 
diamars 20 di Maart 
lo tin un interupcion 
di coriente den varios 
bario, pero esaki no ta 
e caso! E interupcion di 
coriente lo ta diahuebs 
awor, dia 22 di Maart, 
en conexion cu e 
trabaonan necesario cu 
Elmar mester ehecuta. 
For di 8’or di mainta 
te cu 12’or di merdia, 
no lo tin coriente den 
e vecindarionan di: 
Calabas (un parti), 
Kudawecha (un parti), 
Noord (un parti), Alto 
Vista (un parti), Sabana 
Liber (un parti), Seroe 


Janchi (un parti) y 
Sabana Villas. For di 
8’ordi mainta tecu4’ordi 
atardi, no lo tin coriente 
den e vecindarionan 
di: Montaña (un parti), 
Seroe Janchi (un parti), 
Matadera (un parti), 
Sabana Liber (un parti), 
Boegoeroei (un parti), 
Salinja (un parti) y 
Paraguana (un parti). 
Elmarta pidi disculpa pa 
cualkier inconveniencia 
cu esaki por trece 
cu ne y ta sigura e 
habitantenan cu lo traha 
mas eficiente y rapido 
posibel, pa e coriente 
por ta bek den funcion 
pa nan uso diario. 


MESTER Dl PLACA? 


EMPENA Y CUMPRA 0R0 


SEMPEREPROSDIMASHALTO! 


UWELENHUISJE 

ORARIO 10AWi - óPM DIALUNA TE DIABIERNA 


ORANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 


11 **»™?* 
18 W* 51 
22 kt' AWG 70 

Activa 

TRADINGN.V. 


AVENIDA MILIO J. CROES 51 
DAKOTA SHOPPING PARADISE 
TEL: 582-5513 FAX: 583-6446 


ORARIO: 

DIALUNA-DIABIERNA: 8:00-12:30 Y 2:00 - 5:30 

DIASABRA: 9:00-1:00 



SPARMf 

PLUGS 


OFFICIAL 

DEALER 



& CHIGO 


MODEL WINDOW 

PRIJS 

9000 Btu 220v 

AWG 569,- 

12000 Btu 220v 

AWG 619,- 

16000 Btu 220v 

AWG 799,- 

18000 Btu 220v 

AWG 829,- 

24000 Btu 220v 

AWG 999,- 


' - 

A 1 

iiiiii 

CHIGO 


DICON ESCOHE PA CHIGO? 

C • Comfortabel, multi direccion di aire 
H • Higienico, sistema ta purifica aire 
I • Inovativo, modelonan moderno 
G • Gold Fin, sistema anti-corrosivo 

J O • Operacion silencioso y auto-restart 

i 


eC CHIGO 

AIR-CONDITIONING 


DRUMI TRANKIL CU CHIGO AIRCONDITIONING 


MODEL SPLTT UNIT PRIJS 

9000 Btu 220v 

AWG 645,- 

12000 Btu 220v 

AWG 755,- 

18000 Btu 220v 

AWG 1.075,- 

24000 Btu 220v 

AWG 1.545,- 

30000 Btu 220v 

AWG 2.315,- 

36000 Btu 220v 

AWG 2.595,- 


SUZUKI 2-STROKE OUTBOARdTnGINES 


[DT 9.9L 

AWG3^2=§^:1 

AWG 3.999,- 

DT 15L 

AWG3fc46©^: 

AWG 4.199,- 

DT 30L 

AWGZS^ee^ 

AWG 5.299,- 

DT 40L 

AWG^eee^ 

AWG 6.599,- 



1$ SUZUKll 

Tu \££'“so£X°cu 




% 


SGS 


ISUZU C240 DIESEL ENGINE 
OKAMURA TRANSMISSION 
COLOR: YELLOW/BLACK 
4.5 METER 3 STAGE MAST 
PNUEMATIC TIRE 
1070MM FORK 
SEAT WITH SAFETY BELT 
CASCADE SIDESHIFTER 

PRIJS: AWG 63.000 /7 



IHANGCHAl 


FORKLIFT TRUCK 


■ GT RADIAL 1 

R13 

165/70R13 

AWG 116,- 


155/70R13 

AWG 100,- 


155/80R13 

AWG 100,- 


175/70R13 

AWG 131,- 

R14 

185/70R14 

AWG 150,- 


185/65R14 

AWG 150,- 


175/70R14 

AWG 147,- 


175/65R14 

AWG 147,- 


185R14C 

AWG 205,- 


205/70R14 

AWG 180,- 

R15 

P235/75R15 

AWG 255,- 


205/65R15 

AWG 195,- 


195/65R15 

AWG 180,- 


195/60R15 

AWG 174,- 

R16 

215/60R16 

AWG 180,- 


235/70R16 

AWG 257,25 


225/60R16 

AWG 225,50 


LT245/75R16 

AWG 396,85 


LT235/85R16 

AWG 415,25 


LT225/75R16 

AWG 415,25 


LT215/85R16 

AWG 320,10 


P265/70R16 

AWG 337,45 

R17 

P235/65R17 

AWG 275,- 


P265/65R17 

AWG 295,- 


P245/70R17 

AWG 285,- 

* 

LT265/70R17 

AWG 360,- 


ClfifrrA 3F2CIAL JU2A7UK SOKIO DI TAUtAJ 


2.5 TON 

NISSAN K25 GASOLJNE + LPG 
BRC DOUBLE CONVERTER 
COLOR: YELLOW/BLACK 
4.5 METER 3 STAGE MAST 
PNUEMAnC nRE 
1070MM FORK 
SEAT WnH SAFETY BELT 
CASCADE SIDESHIFTER 
PRIJSAWG: 56.500- 


KYMCO QUANNON 125 

AWG 7.057, 

AWG 6.699,-| 

229.99 pa /unal 


BATERIA PA MOTORCYCLE: 


MODEL 

PRIJS 

YTX4L-BS 

AWG 71,- 

YB5L-1B 

AWG 90,- 

YTX5L-BS 

AWG 90,- 

YTX7A-BS 

AWG 106,- 

YB7BL-A 

AWG 106,- 

YTX9A-BS 

AWG 135,- 

YT12A-BS 

AWG 188,- 

YTX12-BS 

AWG 168,- 

YTX14-BS 

AWG 195,- 

YB14-A2 

AWG 195,- 

YB16CL-B 

AWG 205,- 

YTX20L-BS 

AWG 235,- 

YB30CL-B 

AWG 255,- 

YIX30L 

AWG 295,- 



Chengshan 


1 COOPFR OHFNOSHAN \ 

R13 

165/80/R13 

AWG 123,- 

R15 

195/60/R15 

AWG 174,- 


155/70/R13 

AWG 100,- 


195/65/R15 

AWG 180,- 


175/70/R13 

AWG 131,- 

R16 

7.00-16 

AWG 335,- 

R14 

175/65/R14 

AWG 147,- 


6.50-16 

AWG 265,- 


185/65/R14 

AWG 150,- 


7.50 R16 

AWG 415,- 


175/70/R14 

AWG 147,- 


8.25-16LT 

AWG 435,- 


185R14C 

AWG 205,- 


205/55/R16 

AWG 200,- 


205/70/R14 

AWG 188,- 

R20 

10.00-20 

AWG 695,- 

R15 

195/50/R15 

AWG 189,- 


11.00R20 

AWG 750,- 


195/55/R15 

AWG 189,- 


9-00-20 14 

AWG 560,- 



KYMCO UXV 500 

AWG 22.075, 

AWG 21.999,- 


KYMCO VENOX 250 

AWG 9.557, 

* AWG 8.599,- 

çfAWG 294.38pa /una! 


LJKYMCO 4 


WH PATH - - 

YUASA: E BATERIA CU TIN MAS FORSA Y TA MAS DURADERO 


CHOOSEYOUROWH PATH 



YUASA 



BATERIA PA AUTO: 


y uas a s 



MODEL 

AMPS 

PRIJS 

NS40 

395 

AWG 140,- 

NS40ZL 

395 

AWG 140,- 

N40 

400 

AWG 168,- 

N40L 

400 

AWG 168,- 

NS60 

450 

AWG 172,- 

NS60L 

450 

AWG 172,- 


BATERIA PA AUTO: 


MODEL 

AMPS 

PRIJS 

SMF54316 

400 

AWG 170,- 

SMF53638 

400 

AWG 170,- 

SMF57029 

640 

AWG 276,- 

SMF57219 

640 

AWG 276,- 

N70ZL 

780 

AWG 285,- 


ACTIVA TRADING N.V. TA OFRECE E MIHO PRI3S, CALIDAD YSERVICIO 

Terugkomdag’ di 
studiantenan riba pasantia 
di Colegio EPI Unit 
Hospitality & Tourism 



STA. CRUZ 
Recientemente a tuma 
lugar na Colegio EPI Unit 
Hospitality & Tourism, un 
asinayama‘terugkomdag’ 
di studiantenan cu 
ta haciendo nan 
pasantia (stage) na 
diferente hotelnan o 
otro organisacion den e 
industria turistico. Riba 
e dia aki studiantenan 
ta haya charla di 
profesionalnan di e 
industria hotelero y tambe 
ta haya sosten y guia pa 
cu nan pasantia. E aña 
aki Ayerim Maduro di Red 
Sales Sports y tambe 
Denyse Fingal di White 
Modern Cuisine a facilita e 
charla na e studiantenan. 


Tur dos ta ex-studiante 
di EPI Hospitality & 
Tourism, kendenan ta 
funciona awor como 
role models pa e actual 
studiantenan. Durante 
e mainta e stagiairenan 
a bay den e asina yama 
‘Circle of Trust’, caminda 
nan por comparti nan 
experiencianan bon o 
menos bon cu nan a 
encontra na nan lugar di 
pasantia. Di e manera 
aki nan por refleha riba 
nan pasantia y futuro 
profesion cu nan a 
escohe pe. A clausura 
e dia cu un lunch hunto 
cu nan mentor di klas y 
demas docentenan. 


Homber ta cay for di 
brommer 


STA. CRUZ - Dialuna 
mainta a drenta un 
informe cu auto lo a 
dal un persona riba un 
brommer pabao di Great 
Rich na Paradera. Na 
yegada polis a bin haya 
sa cu no ta auto a dale 
pero e auto a haci un 
movecion mescos cu e ta 


bay sali y e cabayero riba 
e brommer a spanta y a 
slip cay di e brommer. E 
no tabata grave mirando 
cu e tabata por a lanta 
cana y papia, pero toch 
ambulance a bin haci un 
check up pa ta mas sigur 
cu e no a ricibi ningun 
lesion. 


PUEBLO AHAÑASU 

PEN BEK 


Pa kualkier informacion 
solodipueblo@gmail.com 

S 585°-9500 



CONSULADO DE COLOMBIA EN ARUBA 

Bishita buque ARC“Gloria” 
di Armada Nacional di 
Colombia na Aruba 




f m 

i 


* -f' 

'■ .j 


STA. CRUZ - Awe 
Diamars dia 20 di 
Maart 2012, e barco 
representativo di 

Armada Nacional di 
Colombia, esta Buque 
ARC Escuela “Gloria”, 
lo bishita Aruba. E 
buque aki ta un barco di 
bela tipo Bergatin Barca 
di 67 meter di largura 
pa mas cu 10 meter di 
hanchura. E ta carga un 
peso di 1.300 ton y un 
tripulacion di 10 oficial, 
37 sub-oficiales, 70 
studiantenan di marina, 
3 infantenan di marina 
y 10 civil. E buque aki 
ta un academia of Alma 
Mater pa e marinonan 
di Armada Nacional di 
Colombia por training 
y siña tur loke tin di 
haber cu nabegacion 
riba lama. Na aña 1966 
e barco di bela ARC 
Gloria a ser adkiri dor 


di Gobierno di Colombia 
y el’a ser destina como 
un barco-school di 
Armada di Nacional di 
Colombia. E barco aki 
lo permanece cuater 
dia na Aruba. Durante e 
temporada cu e lo keda 
mara den nos waf di 
Oranjestad, lo tin orario 
di bishita pa publico. 
Riba dia 20 di Maart 
e barco lo ta habri pa 
publico for di 10'or 
di mainta te cu 2'or 
atardi. Dia 21 di Maart 
e orario di bishita lo ta 
for di 9:30 a.m te cu 6'or 
atardi. Riba diahuebs 

22 di Maart nan lo ricibi 
bishita for di 9:30 a.m te 
cu 2:30 p.m; y diabierna 

23 di Maart riba su 
ultimo dia di estadia na 
Aruba, e barco ARC 
Gloria lo ricibi bishita for 
di 9:30 a.m te cu 1:30 
di merdia, prome cu e 


bandona nos waf. Tur 
hende lo ta cordialmente 
invita pa bin bishita 
e instalacionnan di e 
barco aki. 

Consul di Colombia 
na Aruba, sr. Tarquino 
Pacheco ta formula 
un invitacion na e 

comunidad en general, 
y specialmente e 

comunidad Colombiano 
residencia na Aruba pa 
dia 20 di Maart pa 9'or 
di mainta ora cu lo duna 
un caluroso bonbini 

na e tripulacion di e 
barco ARC Gloria. E ta 
haci un suplica pa tur 
hende, grandi y chikito, 
presenta cu bandera di 
Colombia y Aruba na 
alturadi Wilhelmina Park 
pa mira na momento cu 
e barco ARC Gloria haci 
su entrada na nos waf di 
Playa. 

Stichting Algemene Bejaardenzorg Aruba 


S.A.B.A. celebrando su 40 aña di 
existencia y preparando pa un 
Congreso “cuido profesional pa nos 
grandinan na Aruba” 



Programma: 


24 maart. doelarosp professionals en beleidmakers 


Himane ouderenzorg op Amba (proefschrift) 
Vergrijziriçi: uitdagingen nu en in de loekomst 


Geriatrie in tJe huiisartsenpraktijk -Gomplexe 


ouderenzorg -Geneesmiddelen bij ouderen -Thuiszorg 


en ouderen, zo kan het ook - Uitstellen van opname 


Moderne ouderenzorg - Respite care 


25 maart doelciroep mantelzorg, familie, bevolkino 


Welke services biedt tie SABA - Uitstellen van opname 
bij de SABA - Kwetsbare ouderen - Aanleunwoningen - 


Dementie café Cas Marie 


Entreekaarten . 

24 maart 8.00 -17.30: Afl 35,- 
Inclusief lunch en enacks. 

25 maart 8.00 - 12,00: Afl. 25,- 
Inclusief snacks 

Beide dagen Afl.50,- 

Verkrijgbaar vanaf 1 maart tot 20 maart bij: 

Hoofdkantoor Oranjestad, Hospitaalstraat 
Verpleeghuis San Pedro en St.Michae!, Oranjestad 
Huize Maris Stella, Savaneta 
Centro di Cuido, San Nicolaas 
en viadewebsite: http://saba.aw 
Te!: 582-2201 


STA. CRUZ — Den luna 
di Maart 2012, S.A.B.A. 
ta conmemora e di 40 
aña como e hogar pa nos 
grandinan. Pa celebra 
e 40 aña di existencia 
S.A.B.A. ta organiza un 
congreso “ Cuido pa nos 
grandinan na Aruba” cual 
lo bay tuma lugar ariba 24 
y 25 di Maart. Durante e 
congreso lo bay papia di 
SABA antes, awor y den 
futuro. Lo tin diferente 
orador renombra cu lo 
bay papia entre otro di 
maneho di gobierno pa cu 
cuido pa nos grandinan, 
visión ariba cuido 
profesional, pronostico 


di envehecimento na 
Aruba, complexidad di 
cuido pa nos grandinan, 
consumo di medicamento 
bao di nos grandinan 
y lo tin diferente obra 
teatral. Kaarchinan pa 
e congreso ta obtenibel 
pa solamente afl. 35,- na 
Hoofdkantoor di SABA 
y na tur cas di anciano 
di SABA , entre otro 
San Pedro Paviljoen, St. 
Michael Paviljoen, Huize 
Maris Stella y Centro 
di Cuido San-Nicolas. 
Pa mas información por 
acudi ariba nos website: 
www.saba.aw 


Grupo Melodia cu bunita CD 
dedica na nos cultura y folklore 

motiva y talentoso aki 
di Grupo Melodia y nan 
musiconan dinamico, pa 
sigui apoya nos cultura y 
folklore cu e mes cariño 
y amor pa Aruba cu 
semper nan ta expresa 
den nan canticanan. 



Noord Lab Center NV 
ta invita un y tur na un 
mainta di salud na su 
sede di Santa Cruz 



STA. CRUZ — Diabierna 
atardi Grupo Melodia 
a sorprende Minister 
Michelle Hooyboer- 
Winklaar cu un regalo cu 
el’a keda hopi contento 
cune. Ta trata aki di un 
CD cu nan canticanan 
mas conoci. E Minister di 
Cultura a ricibi e CD for 
di man di Cindy, Kiziah y 
Keylah di Grupo Melodia 
na Bestuurskantoor 
net dilanti e "I love 
Aruba landmark". Grupo 
Melodia ta conoci como 
un di e gruponan cu ta 
participa na tur festival 
di canto y composicion 
den e categorianan 
infantil y hubenil. E 
integrantenan ta hopi 
entusiasma y dedica na 
tene e folklore y cultura 
di Aruba na halto. Nan 
a logra graba nan 
canticanan patriotico 
ariba CD como cu nan 
tin nan mesun studio, un 
di e mayornan ta conta. 
Sin un studio propio 
awendia ta hopi dificil pa 
yega na un produccion 
asina, pasobra e 
gastonan di grabacion ta 
bastante halto. Ta masha 
importante pa stimula 
nan interes y aprecia 
loke ta di nos, e mayor 
ta enfatiza. Minister 
Michelle Hooyboer- 
Winklaar a felicita Grupo 
Melodia cu e produccion 
aki, yena cu nan 
canticanan mas popular. 
E mandatario a expresa 
su deseo pa e hobennan 


STA. CRUZ - Den 
cuadro di celebracion di 
luna himno y bandera ta 
bay tin un mainta di salud 
unda un y tur por bishita 
e sede di Noord Lab 
Center ubica na distrito di 
Santa Cruz, cual ta situa 
na Santa Cruz 242 A, 
dos cas p’ariba di Mundo 
Nobo Supermarket. Riba 
diabierna 23 di Maart di 
7’or pa 11’or di mainta, 
por pasa libremente 
na e sede di Noord lab 
Center - Santa Cruz, pa 
tuma sanger pa testna 
di sucu, colesterol y 
nier. Corda si cu mester 
presenta nuchter. Esey 
kier meen sin come nada 
pa por haya un resultado 
confiabel. Tambe ta 
bay tin un regalito como 
un manera di bisa e 
comunidad danki pa su 
apoyo durante e 19 aña 
di existencia di Noord Lab 
Center. Comunidad di 
Aruba por sinti orguyoso 
di conta c’un laboratorio 
clinico cu ta certifica ISO 


9001:2008 y Acredita ISO 
15189:2007, di e manera 
aki Noord Lab Center 
NV ta e unico laboratorio 
na Aruba y den area 
di henter Caribe cu ta 
sostene orguyosamente 
e dos titulo grandi aki. 
Pa un compania sostene 
pareu un acreditacion y 
un certificacion ta trece 
cune un compromiso hopi 
grandi di empleadonan 
paden di e compania mes 
y tambe di e compania pa 
cu e comunidad. P’esey 
Noord Lab Center ta 
sigui traha duro pa keda 
mantene su control di 
calidad di tur su testnan 
di e miho manera 
posible, ta focus hopi riba 
mehoramiento continuo 
di su procesonan pa 
satisface e clientenen 
cu tur su rekisito- y 
expectativanan. 

“Noord Lab Center, 
pasobra “Bo salud ta 
merece e mihor.” 

Minister Dr. Richard Visser a firma cu Capriles Kliniek di Corsou 


Acuerdo pa ayudo psiquiatrico den cuido di adiccion 



STA. CRUZ -- Minister di 
Salubridad Publico y Deporte, 
Dr. Richard Visser y Waldi 
Oostburg di Capriles Kliniek 
na Corsou y sra. Ottespeer 
di Fundacion pa Maneho di 
Adiccion di Aruba, a firma 
un acuerdo di trabou riba e 
tereno di ayudo psiquiatrico 


den e cuido di adiccion na 
Aruba. Esaki ya tabata algo 
cu e comunidad di Aruba 
tabata boga p’e, pasobra 
un instancia asina den hopi 
caso ta e unico ayudo cu e 
famia tin mester pa yuda nan 
sernan keri. E bon noticia ta 
cu Capriles Kliniek di Corsou 



y F.M.M.A. ta bay coopera 
cu otro y ta bay sondea 
e posibilidad pa manda e 
clientenan Corsou, pa interna 
nan eyden, esta na Capriles 
Kliniek. Esaki sigur ta di gran 
alivio, ya cu e ta trata di un 
lugar hopi mas cerca di cas, 
specialmente p’e famianan 
cu ta desea pa tin conexion 
cu nan sernan keri. Esaki ta 
un otro paso den mehoracion 
di nos cuido en general y 
bienestar di salud, unda cu 
Minister Dr. Richard Visser a 
logra firma un acuerdo hopi 
importante pa comunidad 
di Aruba. E proceso a 
yega asina leu, cu porfin a 
cuminsa cu e firmamento nan 
necesario pa Aruba tin un 
ayudo psiquiatrico den cuido 
di adiccion. Prome cu esey 
a tuma lugar, tabatin varios 
intercambio di pensamento 
entre e director di Dr. Horacio 
Oduber Hospitaal, dr. Falconi, 


e psiquiatranan di PAAZ 
y Capriles Kliniek hunto 
cu F.M.M.A. Mester bisa 
cu e intercambio aki a bay 
hopi bon mes y a haci bon 
palabracion pa den futuro 
traha hunto den e cuido di 
adiccion, cu ta un bienestar 
general pa henter un pais. 
E atencion pa e seccion di 
psiquiatria, specialmente 
cuido di adiccion na Aruba, 
ta hayando atencion debido 
di parti di Minister Dr. Richard 
Visser, encarga cu Salubridad 


Publico y Deporte. En berdad 
esaki ta un seccion cu ta exigi 
hopi estudio y investigacion 
y e trato mester ta uno riba 
nivel hopi profesional y 
structural. Pa hopi tempo 
caba Minister Visser ta reuni 
intensivamente cu diferente 
instancia profesional, 

relaciona cu e proceduranan 
y pa promove mas y mihor 
maneho pa por duna e 
resultado cu comunidad di 
Aruba ta desea. 


Minister President Mike Eman a 
bin felicita e hobennan ganador di 
e proyecto piloto di Recyclahe di 
kaarchinan prepaid 



STA. CRUZ — Minister 
President Mike Eman a 
bin felicita e hobennan 
ganador di e proyecto 
piloto di Recyclahe di 
kaarchinan prepaid. 
Recientemente riba 


invitacion di Fundacion 
Gabriel Flores Minister 
President Mike Eman a 
traha tempo pa bin felicita 
tur e hobennan cu a 
participa den Proyecto di 
Reciclahe di kaarchinan 


di telefon, na unda nan 
a colecta e kaarchinan 
prepaid pa crea obranan 
di arte cu e tema: 25 aña 
Status Aparte di Aruba 
y 25 aña di existencia di 
SETAR. 

Drs. Booshi Wever, Parlamentario Ciudadano: 

Dl Ml 8 MOCIONNAN PRESENTA NA BENEFICIO Dl COMUNIDAD, UN NO A SER PERMITI PA BAY 
DEN VOTACION, MIENTRAS SOLAMENTE 1 (UN!) A KEDA APROBA, POR CIERTO UNANIMAMENTE 

RESULTADO Dl VOTACION TA PRUEBA 
Dl MENTALIDAD MEZQUINO Dl 
PARLAMENTARIONAN Dl AVP 


STA. CRUZ — Manera mi a informa caba, 
durante di e reunion pa trata presupuesto 2012 
den e segunda tanda, mi a presenta 8 mocion, 
pa cual mi a spera aprobacion unanime di 
henter Parlamento. 

Mocion pa registra documentonan ricibi, sin 
previo “screening”, NO a bay den votacion! 
E principio ta cu copia di TUR documento cu 
ta yega Parlamento, MESTER yega den man 
tambe di cada Parlamentario. 


Corda aki entre otro e caso di e carta di e dos miembronan di M.T. na 
IMSAN, cu a conduci na nan retiro “op staande voet”. No obstante 
insistencia di mi banda cu copia di e carta aki mester a wordo entrega 
door di un compania di entrega, presidente a keda nenga di a weita e 
carta aki. (huez mientras tanto a dicta cu e retiro aki tabata inhusto). 
Aki mester remarca cu for di un principio parlamentario Chris Dammers 
a “dicta” cu e mocion aki lo NO wordo acepta pa bay den votacion, 
basando su mes riba art. 33, lid 1 di e Reglement van Orde, cu lo ta 
bisa cu un mocion mester tin relacion cu e “onderwerp” cu ta wordo 
trata. E asunto di funcionamento di Parlamento TIN di haber cu e 
presupuesto, pa motibo por ehempel cu te dia di awe, e personal ta 
cay bao Ministerio di Asuntonan General y e salarionan ta cay bao di 
esey tambe! Ademas ta asina cu tratamento di presupuesto ta permiti 
tratamento di TUR asunto, y pues di mocion tambe; banda di esey e 
presidente ya a permitimi papia riba e asunto aki anteriormente, pues 
mester por permiti votacion riba e mocion ey. Manera cu tabata di 
spera, presidente a uni su mes cu sr. Dammers den su demostracion 
di un dictadura di mayoria. 

Pues e mocion aki NO a bay den votacion. 

Mocion # 22, pa proteccion di e asina yama “klokkeluiders” (desaproba 
9/12): Ta deber di TUR persona, di un manera of otro den servicio 
di pais Aruba, pa raporta cualkier caso cu na su parecer ta hole 
corupcion, of violacion di nos leynan. E personanan den e caso di 
e mocion anterior (registracion di tur documento) ta un ehempel di 
“klokkeluiders”. E dos personanan envolvi (e di tres a bula afor pa 
motibonan, na mi idea, di propio interes) lo a raporta asuntonan cu den 
nan opinion lo mester a wordo atendi pa e buena marcha na IMSAN. 
Personanan manera e dos “klokkeluiders” aki, mester wordo protegi! 
E mocion aki a keda desaproba cu 9 voto na favor, y 12 contra. 

Mocion # 23,pa garantisa calidad di gasolin y diesel (desaproba 7/14): 
Aumento di prijs di gasolin y diesel, combina cu un calidad inferior di 
e productonan aki, no ta tolerabel. Como cu e promesa pa baha e 
prijs cu 25.5% “from day one” a keda na un engaño y un burla, por 
lo menos pueblo mester por conta riba un producto di calidad, y di 
acuerdo cu e prijs cu e ta paga. 

E mocion aki a keda desaproba cu 7 voto na favor y 14 contra. 

Mocion # 24, pa garantiza cu e deficit presupuestario NUNCA surpasa 
3% di nos Producto Bruto Nacional (desaproba 2/19): Un deficit di mas 
di 3% ta forma un peliger grandi di un colapso di e economia di un 
pais. Tuma como ehempel e situacion di Grecia. Cu e deficit di 6.9% 
na 2011, y temiendo un deficit mas halto pa 2012, Aruba ta casi den e 
situacion cu Grecia a haye aden. (otro paisnan den Union Europeo, cu 
ta core mesun peliger ta entre otro Spaña y Portugal). 


Aki mi kier remarca cu tanto AVP, MEP y e dos otro independientenan 
tambe a vota contra cu e argumento cu poniendo esaki den nos 
Constitucion, ta mucho pisa! Mi ta haya e argumento aki hopi fofo! Ta 
hustamente den nos Constitucion esaki mester ser regla, pa mustra 
cu nos ta serio pa yega na un Finanzas Publico sano! Corda cu den 
nos ley di Comptabilidad ya ta ser regla cu pa cada gasto mester tin 
"middelen" pa cubri esaki! Y esaki NO ta e caso! Poniendo cu e deficit 
NO por surpasa 3% como excepcion, lo garantiza cu nos lo tin un 
finanzas publico sano! E mocion aki a keda desaproba cu 2 voto na 
favor y 19 contra. 

Mocion # 25, pa acelera restitucion (desaproba 8/12): Pueblo mester 
warda normalmente basta largo riba restitucion di sumanan paga di 
mas na Inkomstenbelasting, AOV-AWW-premie, AZV-premie. Aunke 
SIAD ta habri pa considera areglonan di pago - p’esey tambe e palabra 
“normalmente” den e ultimo consideracion - intencion di e mocion ta 
pa acelera e restitucion na e pagador di e belasting. E intencion di e 
mocion ta cu pueblo lo haya su restitucion dos luna despues cu e ricibi 
su "definitieve aanslag" y cu no mester warda largo pa haya esaki! 

E mocion aki a keda desaproba cu 8 voto na favor y 12 contra. 

Mocion # 26, pa uso apropia di Ley di Comptabilidad den caso di 
destahonan publico (desaproba 7/14): E duda cu desviamento di e 
proceso di destahonan publico ta bay correctamente of no, ta caba 
si e desviamento aki sosode mediante un “Landsbesluit”, firma pues 
pa s.e. Gobernador tambe, en vez di un decreto ministerial. Aki mi ta 
ripara cu AVP kier mantene manera cu e ta awor, pa e keda abusa di 
e posibilidad di desviacion y complace cu su compinchinan. 

E mocion aki a keda desaproba cu 7 voto na favor y 14 contra. 

Mocion # 27, pa expande orario na Community Swimming Pool na 
San Nicolas (aproba 21/0): Habitantenan di San Nicolas no mester 
bay laman despues di trabao, pa nan por mantene nan estado fisico 
y mental. 

n.b.: den mi presentacion di e mocion aki, mi a informa Parlamento cu 
e mocion aki a bini a peticion di un ciudadano di San Nicolas. 

E mocion aki a keda aproba unanimamente. 

Mocion # 28, pa’FOREVER” duna Betico Croes d.f.m. e valor cu 
e merece (desaproba 9/12): Falsificacion di historia mester wordo 
coregi, pa generacionnan nos dilanti sa, cu Betico Croes d.f.m. tabata, 
y ta keda e personahe principal y determinante den e logro di nos 
Status Aparte. E mocion aki - increiblemente - a keda desaproba cu 
9 voto na favor y 12 contra. 

Condenabel ta cu parlamentario Juan David Yrausquin a cualifica e 
mocion aki como DIABOLICO! Un expresion cu NINGUN parlamentario 
di AVP a rechaza of condena! Conclusion: Conclusion cu nos por 
saca di e diferente resultadonan di votacion, ta cu Parlamentarionan 
di AVP ta nenga di pone interes di pueblo na prome lugar, PROME cu 
interesnan di tercera; ademas ta nenga di duna contenido na e titulo di 
LIBERTADOR, cu Betico Croes d.f.m. ta carga despues di un decision 
unanime al respeto den Parlamento dia 24 di juli 1998, subraya cu otro 
decision unanime di Parlamento dia 22 di december 1999 pa nombra 
nos Libertador tambe e “Personahe di Siglo 20”. 

Aruba, quo vadis! 

Recortenan di corant y e historia di nos departamentonan di 

Gobierno 

A entrega bukinan 
conmemorativo di nos Status 

Aparte 



servicionan di Gobierno 
desde cu Aruba a bira pais, 
na 1986. Alicevan Romondt 
como e prome Kabinet 
Chef di e prome Minister 
Presidente mr. Henny Eman 
y despues como Secretario 
di Conseho di Minister. Den 
e publicacion por mira con 
a funda departamentonan, 
organizacionnan y 

instancianan relaciona cu 
nos pais. A haci entrega 
oficial di e dos bukinan aki 
na Gobernador Freddis 
Refunjol, Presidente di 
Parlamento Drs. Paul 
Croes, Minister Presidente 
mr. Mike Eman y na Minister 
Michelle Hooyboer- 

Winklaar di Asuntonan 
Economico, Asuntonan 
Social y Cultura. Tambe 
a haci entrega e buki aki 
na sra. Emily de Jong- 
Elhage, como ex - Minister 
Presidente di Antiyas 
Hulandes. 


STA. CRUZ — Durante e 
evento protocolario dilanti 
Bestuurskantoor riba 
nos dia nacional, a haci 
entrega di dos buki na nos 
mandatario. Ta trata aki di 
e buki "Aruba 25 Status 
Aparte, Bibliografie van de 
Status Aparte van Aruba”, 
compila door di Irais 
Sankatsing-Nava. E buki 
ta prepara riba iniciativa di 
e Comision Celebracion 
25 aña di Status Aparte, 
riba ordo di Ministerio di 
Asuntonan Economico, 
Asuntonan Social y 
Cultura, den cooperacion 
cu Ministerio di Husticia y 
Enseñanza. Den e buki a 
tene cuenta cu tur otro buki, 
revista, recorte di corant, 
skirbi na Aruba of den 
exterior, riba Status Aparte, 
for di añanan 40 te cu awor. 
Otro buki tabata "25 aña na 
bo servicio", compila door 
di Alice van Romondt, cu 
cooperacion di no menos 
di 41 departamento di 
Gobierno. Den e buki aki 
ta conta e historia di nos 



Mundo cultural a uni forza 

John F. Kennedy 
School a haya un 
bachi nobo 



STA. CRUZ - UNOCA, 
Studio O di Osayra 
Muyale, Ministerio di 
Cultura, Irene Peterson, 
Edmund Tujeehut, 

Cas di Cultura, Arvefa, 
Tarabana Rentals y mas 
a uni forza y dicidi di 
haci e entrada di John F. 
Kennedy School limpi. Pa 
esey a verf e banda pafor 
y asina duna entrada di e 
edificio un cara mihor di 
loke e tin awor. A decora 
e edificio preparando pa 
e celebracion di nos dia 
nacional, pues a hasta 
pinta e letranan di nos 
himno nacional riba e 


murayanan. Un ke otro 
tabata relaciona cu e 
trabaonan di preparacion 
pa e Bario Cultural, 
relaciona cu e tan exitoso 
Feria Cultural "Aruba 
Dushi Tera" manera aña 
pasa riba dia 17 di Maart 
den oranan di anochi. E 
edificio ta un joya di un 
edificio cu un arquitectura 
unico. Tin un dicho na 
Hulandes cu ta bisa "vele 
handen maken lichtwerk', 
locual precisamente a 
sosode na e ocasion di 
trabaonan pa embeyece 
e school. 

Exitoso Programa Piloto pa recoge y colecta 
kaarchinan usa di Telefon di SETAR 


SETAR a haci entrega di premio na 4 school ganador cu a recoge mas hopi kaarchi usa di SETAR 

STA. CRUZ - Aña 
pasa, Setar hunto cu 
Fundacion Gabriel Flores 
a bay den un programa 
piloto den forma di un 
campaña di reciclahe 
pa tur e kaarchinan 
prepaid di SETAR cu 
participacion di diferente 
school basico di Aruba. 
E tabata un manera cu 
SETAR a mira pa sigura 


cu Aruba no ta sushi 
debi na e kaarchinan di 
telefon cu despues cu e 
clientenan usa nan, ta 
tira nan afor. E proyecto 
aki tabata pa concientiza 
y educa nos hubentud 
riba e importancia di 
nos naturaleza cu e 
vision di un "Aruba dushi 
sin sushi" colectando 
kaarchinan di SETAR 


y entrega esakinan na 
school, colecta nan y pa 
despues traha nan propio 
obra cu tur creatividad cu 
e tema: “Aruba su 25 aña 
di Status Aparte” y 25 aña 
di Setar. E prome premio 
a bay pa School Bon 
Bini na Madiki cu e tema 
"Aruba y su Naturaleza" 
Otro premio nan a bay 
pa Jacinta Kleuterschool 
Dakota, San Franciscus 
College na Madiki y 
Pius X na Dakota. Un 
agradecimento ta bay 
na tur e schoolnan, 
maestronan y alumnonan 
y na Setar pa nan 
contribucion na e bunita 
actividad aki. E siman aki 
clientenan lo por admira 
algun di e obranan di 
arte di e studiantenan 
na edificio principal di 
SETAR na Seroe Blanco. 

Aruba Bank ta introduci ‘Text Banking Touch & GO’ 

Un manera inovativo y facil pa ta al tanto di bo cuentanan bancario ora bo ta on-the-go 



(^TexfBankirig 


STA. CRUZ -- Durante 
un conferencia di prensa 
Aruba Bank a anuncia un 
servicio nobo y inovativo 
‘Text Banking Touch & 
Go’. Text Banking ta un 
manera rapido, facil, safe, 
conveniente y gratis pa ta 
na altura di tur bo cuentanan 
bancario ora bo ta on-the- 
go, na cualkier momento y 
na cualkier parti di mundo. 
Simplemente manda un text 
message pa 7777 y bo por 
ricibi e saldo di bo cuenta 
bancario na e momento cu 
abo ta desea. Text Banking 
Touch & GO ta disponibel 
desde awe pa tur cliente 
di Aruba Bank cu tin un 
cuenta coriente, cuenta di 
spar, ArubaCard of tarheta 
di credito. Unicamente 
mester registra riba www. 
arubabank.com of na un di 
nos sucursalnan. E servicio 
di Text Banking ta ofrece 
dos opcion. E prome opcion 
ta PULL Text Banking. 
Cu PULL Text Banking 


bo mester manda un text 
message pa 7777 cu un 
codigo special. Via un text 
message bo lo ricibi un 
contesta for di Aruba Bank. 
E servicio aki ta disponibel 
via cualkier telefon cellular. 
E di dos opcion ta PUSH 
Text Banking. Cu PUSH 
Text Banking Aruba Bank ta 
mandabo un text message 
of e-mail automaticamente 
a base di tres opcion cu 
e cliente por scoge na 
momento di registra. E tres 
opcionnan aki ta: ricibi un 
mensahe ora bo balans 
yega un cierto minimo, ricibi 
un mensahe ora bo balans 
yega un cierto maximo 
of ricibi un mensahe na 
momento cu tin un cambio 
ariba e balans di un di bo 
cuentanan. Cu e servicio 
nobo di Text Banking, 
Aruba Bank un biaha mas 
ta demostra di ta un banco 
inovativo treciendo un biaha 
mas un servicio rapido, safe, 
facil y conveniente pa tur su 


clientenan. Aruba Bank ta 
invita tur su clientenan pa 
registra awe mes riba www. 


arubabank.com of na bo 
sucursal preferi di Aruba 
Bank pa asina cuminsa 


disfruta di e servicionan di 
Aruba Bank Text Banking 
Touch & GO. 

/ - 




FISH GO WRAP 

NORTH PACIFIC COD FILLET 


With a spbsh of zesty tartar sauce d 
cheddar chcese and crisp lettuce 
m a soft torlflla wrap r 

